BAB V KACINDEKAN JEUNG SARAN 5.1 Kacindekan Dumasar pedaran anu geus ditepikeun dina bab saméméhna, panalungtikan ngahasilkeun kacindekan saperti ieu di handap: 1) Kampung Naga kaasup wilayah Désa Néglasari, Kacamatan Salawu, Kabupatén Tasikmalaya, Propinsi Jawa Barat. Sacara geografis, Kampung Naga perenahna di hiji léngkob anu kira-kira 500 meter luhureun beungeut laut, wangunna nyarupaan mangkok. Dikuriling ku leuweung larangan jeung sawah. Gigireun leuweung larangan aya walungan Ciwulan. Kampung Naga legana 10,5 héktar kalawan watesna: wates beulah kalér ngawates jeung Kampung Nangtang, Kacamatan Cigalontang, wates beulah kidul jalan raya anu ngahubungkeun antara Kabupatén Tasikmalaya jeung Kabupatén Garut, wates beulah kulon Bukit Naga anu sakaligus jadi pamisah antara Kampung Naga jeung Kampung Babakan, sarta wates beulah wétan walungan Ciwulan. 2) Warga Kampung Naga jumlahna aya 318 urang/108 KK (Kepala Kulawarga) anu ngawengku 153 urang lalaki jeung 165 urang awéwé. Pakasaban poko warga Kampung Naga nya éta tatanén jeung nyieun karajinan tina awi, aya ogé anu jadi pemandu wisata (guide) pikeun turis anu datang ka Kampung Naga. 3) Wangunan imah di Kampung Naga jumlahna aya 113 wangunan. Pola imahna ngagunduk. Di Kampung Naga ogé aya wangunan masigit, balé patemon, sarta bumi ageung. Sakabéh wangunan mangrupa imah panggung anu aya kolongan. Pungsi kolong dumasar kapercayaan masarakat Kampung Naga nya éta pikeun jeda atawa jarak antara dunya luhur anu disebut imah jeung dunya handap anu disebut taneuh. 4) Wangunan imah di Kampung Naga kudu masagi, ukuranna rata-rata 5 x 6 meter, 5 x 7 meter, atawa 6 x 8 meter. Jangkungna biasana 2 nepi ka 2,5 méter tina beungeut taneuh. Kolongna teu pati jangkung kurang leuwih 50 cm. Kolong miboga pungsi pikeun nunda pakakas tatanén sarta tempat ingon- Dewi Kaniawati , 2013 Ajen estetika dina arsitektur imah adat kampung naga . desa neglasarari , kacamatan salawu , kabupaten tasikmalaya pikeun bahan ajar maca artikel budaya kelas XII Universitas Pendidikan Indonesia | repository.upi.edu | perpustakaan.upi.edu ieu
ingon. Ukuran imah ieu dumasar kana legana taneuh pikeun ngawangun imah. 5) Ajén éstétika anu nyangkaruk dina wangunan imah adat di Kampung Naga katitén sacara jéntré tina wangun imah sarta rohangan-rohangan imahna saperti tepas, tengah imah, pangkéng, jeung dapur atawa goah. a. Tepas mangrupa rohangan anu kacida penting pikeun ngalengkepan rohangan di hiji imah tur sangkan imah katitén éndah. b. Tengah imah, dipaké pikeun kumpul kulawarga. Pikeun kulawarga anu miboga anak rohangan tengah imah ieu dijadikeun tempat salaku rohangan diajar. c. Pangkéng nya éta saré. Di rohangan pangkéng aya sababaraha pakakas pikeun saré saperti bantal, kasur, jeung guguling. Pangkéng ogé biasana dijadikeun tempat pikeun ibadah solat. Kaéstétisan rohangan ieu katitén tina pakakas anu ngalengkepanna. d. Dapur jeung goah mangrupa daérah kakawasaan awéwé. Ajén éstétika katitén tina pungsi rohangan dapur jeung goah anu jadi daérah kakawasaan awéwé saluyu jeung kodrat awéwé salaku istri anu kudu nataharkeun sagala rupana ti mimiti kadaharan anu diolah di dapur nepi ka sagala rupa anu aya patalina jeung urusan rumah tangga séjénna. 6. Patalina antara konsep imah adat Kampung Naga jeung imah adat tradisional Sunda teu pati béda, sabab dititén tina pungsi sarta pamakéan imah adat Kampung Naga jeung imah adat tradisional Sunda miboga kagunaan anu sarua. 7. Hasil panalungtikan ngeunaan arsitéktur imah adat di Kampung Naga bisa jadi bahan ajar maca artikel budaya kelas XII. 5.2 Saran Saréngséna ieu panalungtikan, aya sababaraha saran anu baris ditepikeun, nya éta: 1) Bangsa anu hadé nya éta bangsa anu ngamumulé kana budaya lokal. Imah adat mangrupa budaya lokal anu geus sakuduna dimumulé, ku kituna penting 62
pisan pikeun balaréa sadar kana pentingna ngamumulé budaya lokal anu ngajanggélék dina wangun imah adat. 2) Hasil panalungtikan ngeunaan arsitéktur imah adat bisa dijadikeun alternatif bahan ajar kosa kecap, lian ti éta bisa ogé dimekarkeun deui pikeun bahan ajar séjénna. 3) Dina ieu panalungtikan masih réa kénéh kakurangan sarta kahéngkéran, ku kituna, ka hareupna dipiharep aya panalungtik anu ngaguar ieu panalungtikan ieu sacara leuwih jero deui. 63